หุ้นปิดเช้าบวก 4.11 จุด
ดัชนีหุ้นช่วงเช้าปิดที่ระดับ 1,191.06 จุด เพิ่มขึ้น 4.11 จุด มูลค่า 14,384.80 ล้านบาท
10 ก.ค. 2555

ดัชนีหุ้นช่วงเช้าปิดที่ระดับ 1,191.06 จุด เพิ่มขึ้น 4.11 จุด มูลค่า 14,384.80 ล้านบาท 




ตลาดหลักทรัพย์ปิดตลาดช่วงเช้าวันนี้ที่ระดับ 1,191.06 จุด เพิ่มขึ้น 4.11 จุด(+0.35%) มูลค่าการซื้อขาย 14,384.80 ล้านบาท โดยการซื้อขายหุ้นช่วงเช้าวันนี้ ดัชนีหุ้นไทยแกว่งตัวในแดนบวกตลอดช่วงเช้า โดยแตะจุดสูงสุดของช่วงเช้าที่ 1,193.26 จุด และแตะจุดต่ำสุดของช่วงเช้าที่ระดับ 1,187.49 จุด
นายเกียรติก้อง เดโช นักกลยุทธ์ บล.ซีไอเอ็มบี(ประเทศไทย)กล่าวว่า ตลาดหุ้นไทยเช้านี้แกว่งตัวในกรอบแคบๆตามตลาดหุ้นภูมิภาค เพื่อรอดูการประกาศตัวเลขเศรษฐกิจที่สำคัญของจีนในช่วงวันที่ 12-13 ก.ค. ทั้งตัวเลขจีดีพีประจำไตรมาส 2/55 ตัวเลขนำเข้าและส่งออก 
ขณะที่ปัจจัยภายในประเทศต้องรอติดตามผลการตัดสินของศาลรัฐธรรรมนูญกรณีแก้ไขร่างรัฐธรรมนูญ ซึ่งถ้าศาลตัดสินว่าการแก้ไขไม่เข้าข่ายล้มล้างการปกครอง ตลาดหุ้นก็มีโอกาสที่จะดีดตัวกลับ แต่หากผลออกมาในทางตรงข้าม ก็อาจจะส่งผลให้มีการยุบพรรคการเมือง ตลาดฯก็คงจะปรับตัวลงแรง
แนวโน้มการลงทุนในช่วงบ่ายนี้ นายเกียรติก้อง กล่าวว่า ตลาดฯมีโอกาสที่จะอ่อนตัวลงในแดนลบ ตามดาวโจนส์ฟิวเจอร์สและตลาดหุ้นภูมิภาคที่ส่วนใหญ่ปรับตัวลง พร้อมให้แนวรับ 1,180 จุด แนวต้าน 1,193 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่           INTUCH     มูลค่าการซื้อขาย 837.73  ล้านบาท ปิดที่  62.75 บาท เพิ่มขึ้น 0.75 บาท          ADVANC     มูลค่าการซื้อขาย 623.82  ล้านบาท ปิดที่ 201.00 บาท เพิ่มขึ้น 5.50 บาท          JAS        มูลค่าการซื้อขาย 344.53  ล้านบาท ปิดที่   3.18 บาท เพิ่มขึ้น 0.02 บาท          KBANK      มูลค่าการซื้อขาย 328.71  ล้านบาท ปิดที่ 162.50 บาท เพิ่มขึ้น 0.50 บาท                  BGH        มูลค่าการซื้อขาย 309.58  ล้านบาท ปิดที่  99.75 บาท ลดลง  2.75 บาท